
РЕПУБЛИКА СРБИЈА

ОПШТИНА БОЉЕВАЦ

На основу  члана  14.  и  чланом 39. Закона о процени утицаја на животну средину („Службени гласник РС“, бр.94/2024) Одсек за примену обједињене процедуре и заштиту животне средине, Одељења за урбанизам, обједињену процедуру, извршења и имовинско правне послове, Општинске управа општине Бољевац, објављује:  
О Б А В Е Ш Т Е Њ Е
за заинтересоване органе, организације и јавност о поднетом захтеву за одлучивање о потреби процене утицаја на животну средину

Обавештава се јавност, заинтерсовани органи и организације да је носилац пројекта  Термомонт д.о.о. Београд,  са седиштем у улици Браће Недића број 1 у Београду, поднео захтев за одлучивање о потреби процене утицаја на животну средину за  Пројекат – Реконструкција и адаптација постојећег објекта број 1 на КП број 1682 КО Валакоње, општина Бољевац.   

Предметни објекат је евидентиран као зграда прехрамбене индустрије и производње пића и пренамењује се у Центар за лиофилизацију воћа и поврћа. Објекат је површине 2.591 m2 а планираном реконструкцијом се не мењају хоризонтални габарит, положај, висина и спратност,  већ се врши функционална реорганизација, адаптација и опремање у складу са захтевима планираног технолошког процеса. У оквиру пројекта  предвиђени су производни простори, магацин,  хладњача, технички и  администартивни простори. 
Технолошки процес у планираном Центру за лиофилизацију воћа и поврћа  заснива се на пријему, замрзавању, лиофилизацији и паковању пољопривредних производа. Центар је предвиђен да ради као производни погон  током целе године а планирани годишњи обим прераде износи око 1.375 тона свеже сировине.

Заинтересована јавност може извршити увид  у садржину поднетог захтева и комплетну пратећу документацију и лично у просторијама Oдсека за примену обједињене процедуре и заштиту животне средине (соба број 5) Општинске управе општине Бољевац, улица Краља Александра број 24, сваког радног дана oд 12 до 14 часова.
Сва заинтересована јавност има право да  у периоду од петнаест дана од дана објављивања овог обавештења достави своје мишљење, примедбе и сугестије у вези са поднетим захтевом. 
Примедбе и мишљења се могу доставити.
· Писаним путем на адресу органа: Општинска управа општине Бољевац, Одељења за урбанизам, обједињену процедуру, извршења и имовинско правне послове, Одсек за примену обједињене процедуре и заштиту животне средине, улица Краља Александра број 24, Бољевац
· Електронским путем: urbanizam@opstina boljevac.rs   

Овај орган ће у законском року, узимајући у обзир приспела мишљења јавности, донети одлуку о томе да ли је за наведени пројекат потребна израда студије процене утицаја на животну средину.
